CELEX: 62013TB0441
Language: hu
Date: 2015-09-01 00:00:00
Title: T-441/13. sz. ügy: A Törvényszék 2015. szeptember 1-jei végzése – Makhlouf kontra Tanács („Megsemmisítés iránti kereset — Közös kül- és biztonságpolitika — Szíriával szemben hozott korlátozó intézkedések — A pénzeszközök befagyasztása — Indokolási kötelezettség — A védelemhez való jog — A hatékony bírói jogvédelemhez való jog — Mérlegelési hiba — A tulajdonhoz való jog — A magánélet tiszteletben tartásához való jog — Arányosság — Jogerő — Keresetindítási határidő — Elfogadhatóság — Nyilvánvalóan minden jogi alapot nélkülöző kereset”)

26.10.2015   
            
            
               HU
            
            
               Az Európai Unió Hivatalos Lapja
            
            
               C 354/39
            
         A Törvényszék 2015. szeptember 1-jei végzése – Makhlouf kontra Tanács
   (T-441/13. sz. ügy) (1)
   
   ((„Megsemmisítés iránti kereset - Közös kül- és biztonságpolitika - Szíriával szemben hozott korlátozó intézkedések - A pénzeszközök befagyasztása - Indokolási kötelezettség - A védelemhez való jog - A hatékony bírói jogvédelemhez való jog - Mérlegelési hiba - A tulajdonhoz való jog - A magánélet tiszteletben tartásához való jog - Arányosság - Jogerő - Keresetindítási határidő - Elfogadhatóság - Nyilvánvalóan minden jogi alapot nélkülöző kereset”))
   (2015/C 354/47)
   Az eljárás nyelve: francia
   
      Felek
   
   
      Felperes: Eyad Makhlouf (Damaszkusz, Szíria) (képviselők: C. Rygaert és G. Karouni ügyvédek)
   
      Alperes: az Európai Unió Tanácsa (képviselők: G. Étienne és R. Liudvinaviciute-Cordeiro meghatalmazottak)
   
      Az ügy tárgya
   
   A Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozat (HL L 147., 14. o.) megsemmisítése iránti kérelem, amennyiben e határozat a felperesre vonatkozik.
   
      A végzés rendelkező része
   
   
               1)
            
            
               A Törvényszék a keresetet nyilvánvalóan minden jogi alapot nélkülözőként elutasítja.
            
         
               2)
            
            
               A Törvényszék kötelezi Eyad Makhloufot a költségek viselésére.
            
         
      (1)  HL C 325., 2013.11.9.